2020ko udal hauteskundeak Ipar Euskal Herrian

2020ko Ipar Euskal Herriko udal hauteskundeak edo —Ipar Euskal Herrian bereziki— 2020ko Ipar Euskal Herriko herri bozak Lapurdiko, Nafarroa Behereko eta Zuberoako udalen —herriko etxeetako gobernuen— osaera hautatzeko hauteskundeak izan ziren. Ipar Euskal Herriko eta Frantziako udalerrietan egindako prozesu horretan, lehen itzulia martxoaren 15ean izan zen, eta bigarren itzulia martxoaren 22rako zegoen antolatuta, baina COVID-19 gaitzaren pandemiaren ondorioz, ekainaren 28ra atzeratzea erabaki zuen Frantziako Gobernuak.

Hauteskunde horietan, herriko etxeetako ordezkari berriez gain, Euskal Hirigune Elkargoaren ordezkari berriak ere izendatu ziren. Euskal Hirigune Elkargoa sortu zenetik izandako lehen hauteskundeak izan ziren eta, bertan, indar sozialista, liberal, abertzale eta bestelakoek parte hartu zuten. Kanpaina osoan, gaitzat hartu dituzte hizkuntza-politika, trantsizio ekologikoa, mugikortasunaren hobetzea, etxebizitzen gaia eta elkargoaren autonomiaren areagotzea.

COVID-19 gaitzaren pandemiak Euskal Herria bete-betean jo zuen hilabete horietan eta, hortaz, zenbait neurri berezi hartu ziren gaitzaren hedapena murrizteko, adibidez, hauteskunde egonean eskularruak erabili eta higiene neurri bereziak hartu ziren. Bozen bigarren itzuliaren atzerapena zela eta, ikusirik ere abstentzioa historikoa izan zela, batzuek kolokan jarri zuten lehenengo itzuliko emaitzen zilegitasuna. Hala ere, Frantziako Gobernuak emaitza horiek mantentzea erabaki zuen, eta ekainaren 28an izan zen bigarren itzulia Euskal Herriko 18 udalerritan, gainontzekoen kontseiluak lehen itzulian osatu baitziren.

 Hauteskunde sistema 
160 udalerrik osatuko dituzte udalbatzak Ipar Euskal Herrian datozen sei urteetarako, Euskal Hirigune Elkargoa (158) eta Jeztaze eta Eskiula barnean sartuz. Hauteskunde bikoitza da, boto paper berarekin Euskal Elkargoko ordezkariak ere izendatuko baitituzte.

Ipar Euskal Herriko herriko etxeen hautetsiak hautatzeko bozek bi itzuli dauzkate, Frantzia osoan bezala, baina herri bakoitzak daukan biztanleriaren arabera bi era ezberdinetara bozkatzen da.

 1.000 biztanletik gora 
1.000 biztanle baino gehiago dauzkaten herrietan, hautagaitza bakoitzak herriko kontseiluak dauzkan hautetsi bezainbeste aurkeztu behar ditu beraien zerrendan, eta lehen itzulian zerrenda batek bozen %50 edo gehiago lortzen badu, ez da bigarren itzulirik izaten eta kontseilua lehen itzuliko emaitzekin osatzen da. Zerrenda guztiak zerrenda itxiak dira, hau da, ezin da hautagairik kendu zerrendetatik.

Inork ez badu lehen itzulian %50eko langa gainditu, gutxienez bozen %10 lortu duten zerrenda guztiak bigarren itzulian aurkeztu daitezke. Emandako bozen %5 baino gehiago lortutakoak beste zerrenda batekin batu daitezke, bigarren itzulirako zerrenda berri bat osatuz. Bigarren itzulian boz gehien lortu duen zerrendak kontseiluko eserlekuen erdia eskuratzen du, eta gainerako eserlekuak proportzionalki banatzen dira zerrenda guztien artean (irabazlea barne), boz kopuruaren arabera. Hartara, irabazleak bermatua du udalerriaren gobernagarritasuna, herriko kontseiluko eserlekuen gehiena eskuratuta.

 1.000 biztanletik behera 
1.000 biztanlera heltzen ez diren herrietan, hautagaitza banaka edo taldean aurkeztu daiteke. Talde baten aurkeztuz gero, taldeko hautagai guztiak paper bakarrean agertzen dira, baina bozkatzeko unean izen batzuk marratuta ken ditzake hautesleak (zerrenda irekia). Hautagai kopurua kontseiluko hautetsi kopurua baino txikiagoa bada, posible da hautagai baten bat bigarren itzulian bakarrik aurkeztea, hautetsi kopurura heltzeko.

Lehen itzulian hautagai edo zerrenda batek erroldaren %25 eta hautesleen %50 baino gehiagoren babesa lortzen badu, hautetsi eserlekua eskuratzen du bigarren itzulirik gabe. Lehen itzulian kontseilua osatzen ez bada, bigarren itzulian boz gehien lortzen dituzten hautagaiak dira hautatuak.

 Euskal Hirigune Elkargoa 
Herritarrek haien herriko etxeen hautetsiez gain, Euskal Herri Elkargoko ordezkariak hautatu zituzten boz hauetan, Elkargoa osatu zenetik lehenengo aldiz. Elkargoko osaera herri bozetan herrietako kontseiluekin batera hautatzen da, Frantziako legeek ez baitute ahalbidetzen hauteskunde bereizi bat antolatzea Euskal Herri Elkargorako.

Elkargoa osatzen duten 158 herrietako ordezkariek 233 hautetsiko batzarra osatzen dute, eta udalerri bakoitzak bere biztanleriaren araberako ordezkari kopurua dauka. Ordezkari horiek ere herri bakoitzaren biztanleriaren arabera bi eratara hautatuko dira: 1000 biztanletik beherako herrietan, herriko etxeko hautetsiek aukeratzen dituzte Elkargoko ordezkariak (ordezkaria auzapeza izaten da gehienetan); eta 1000 biztanletik gorako herrietan berriz, herritarrek aukeratu behar dituzte herriko etxerako zein Elkargorako hautetsien zerrenda, eta boto paper ber-beran agertzen dira bi zerrendak.

Hona hemen herri bakoitzak Elkargoan daukan ordezkari kopurua:
 Baiona: 22 ordezkari.
 Angelu: 18 ordezkari.
 Miarritze: 11 ordezkari.
 Hendaia: 7 ordezkari.
 Donibane Lohizune: 6 ordezkari.
 Urruña: 4 ordezkari.
 Bokale, Uztaritze, Senpere eta Bidarte: hiruna ordezkari.
 Kanbo, Hazparne, Ziburu, Mugerre eta Hiriburu: bina ordezkari.
 Gainerako 143 herriak: ordezkari bana.

Euskal Hirigune Elkargoko aurreko lehendakaria Jean Rene Etxegarai izan zen, Elkargoko lehen lehendakaria, hain zuzen.

 Hautagai zerrendak 
 Herriaren araberako zerrenda moldeak 
Bi itzuliko hauteskundeak dira, eta hautagaiak askotariko maneretan aurkeztu ziren:

 1.000 biztanle baino gutxiagoko herrietan, pertsona bozkatzen da, nahiz eta gehienak zerrendetan aurkezten diren. 119 herri dira sistema horrekin.
 1.000 biztanle baino gehiagoko herrietan zerrenda baten aldeko botoa ematen da, haren osaketa moldatzeko aukerarik gabe: 41 herri.
 103 herritan ez da jokorik izanen zerrenda bakarra delako, gehienetan herri txikiak baina beste handiago batzuetan ere (Mugerren, Hiriburun ala Basusarrin, adibidez).
 45 herritan bi zerrenda edo gehiago lehiatuko dira.
 Beste 12 herrietan kasu bereziak dira, zerrendetatik kanpo diren hautagaiak badirelako, zerrenda irekiak direlako edo zerrenda osatugabeak aurkezten direlako.

 Hautagaien kidetza politikoa 
Hautagaien joera orokorra alderdi politiko handien izenak eta etiketa politikoak saihestea izan zen. Euskal abertzaleak alderdi ezkertiar eta ekologistekin bat eginik aurkeztu ziren hainbatetan. EAJk, Ipar Euskal Herrian txikia izanik, frantses zentro-eskuineko zerrendetan sartu zituen hautagaiak, adibidez, Urruña eta Baionan. Frantziako alderdi handiek Lapurdiko kostaldean zuten presentzia batez ere.

 Abertzaleek azken bozetan erakutsitako joera gorakorra mantentzea zuten helburu. Ipar Euskal Herriko alderdi abertzale nagusia EH Bai koalizioa zen, eta 2014an indarrak neurtzeko ahalik eta herri gehienetan zerrenda ezkertiar eta abertzaleak aurkezteko apustua egin zuen. 2020an, berriz, herri askotan abertzaleek eta ekologistek batera aurkeztea erabaki zuten, eta EH Baik 1000 biztanletik gorako herrietan 22 zerrendari eman zien babesa. Adibidez, Baionan eta Miarritzen EH Baik, EELVk eta Frantzia Intsumisoaren sektore batzuk sostengatutako zerrendak osatu zituzten, eta Ziburun EH Baik, EELVk eta PSk zerrenda bakarra osatu zuten. Aliantza guzti horietan abertzaleak ziren zerrendaburu.

 Alderdi Sozialista, estatu mailan zailtasun handietan zen eta Ipar Euskal Herrian Lapurdiko hiri handienetan zituen hautagaiak: Kotte Ezenarro eta Francis Gonzalez Hendaia eta Bokaleko auzapezak, Sandrine Derville Angelun, Henri Etxeto Baionan.
 Zentro-eskuina, sektore indartsua zen eskualde honetan. LREM Macronen alderdiak ofizialki sustengatu zuen bakarra Veunac Biarritzeko auzapeza zen, baina aurkitzen ziren kideak Etxegarai (UDI) Baionakoaren zerrendan adibidez. LR eskuineko alderdiak zerrendaburuak zituen Aroztegi Biarritzen eta Olive Angelun.
 Eskuin muturra, hala zenik onartu gabe ere Baionan aurkeztu zen, Pascal Le Sellier hautagaiaren zerrendan: Debout La France alderdikoa. Le Penistak ofizialki izan gabe berriki arte alderdi horretako militante izandakoak aurkitzen ziren.

 Aurrekariak 
2014ko udal hauteskundeak izan zirenetik aldaketa nabaria izan zen Frantziako eta Ipar Euskal Herriko mapa politikoan: alderdi politiko tradizionalak lehertu egin ziren, eta batzuk desagertzear zeuden; alderdi berriek gora egin zuten azken urtetan (LREM, FN…); eta instituzio eta elite politikoarekiko mesfidantza areagotzen ari zen, Jaka Horien mugimenduak erakutsi zuenez. Ondorioz, herri askotako hautagaiek etiketa politikorik gabe aurkeztea erabaki zuten, alderdi politikoen presentzia apalduz. Ezkerrean, PSren "leherketa" izan zen aldaketa nagusia, eta boz hauetan zerrenda propiorik ez zuen aurkeztu.

Demografikoki ere aldaketak eman ziren Ipar Euskal Herrian. INSEE ikerketa institutuaren azken neurketaren arabera 309.000 biztanletik gora bizi dira Euskal Hirigune Elkargoan (10 urtetan % 10 egin du gora), eta lurralde barneko mugimenduez gain Frantziatik etorritako herritarrak asko dira. Baiona-Angelu-Miarritze (BAM) eremuko biztanleen % 60 inguru ez dira Euskal Herrian sortuak, eta Baionako erroldako herena hautesle berriak izan ziren boz hauetan. Hala ere, aldaketa horiek ez ziren eman Ipar Euskal Herri osoan zehar, eta desoreka nabaritzen da barnealdearen eta kostaldearen artean: Lapurdin biztanleria % 11 emendatu zen bitartean, Nafarroa Beherean % 6 bakarrik egin zuen gora, eta Zuberoan % 4 apaldu zen.

 Lehen itzulia 
Koronabirus gaitzaren krisia dela eta, martxoaren 15eko lehendabiziko itzulian abstentzioa izan zen bozetako protagonista nagusia Ipar Euskal Herrian, Frantzia osoan bezala, eta herri andanatan erroldaren erdiak baino gutxiago bozkatu zuen. Hala nola, Baionan eta Angelun abstentzioa % 60tik gorakoa izan zen, eta Miarritzen %59ra heldu zen. Hala ere, COVID-19 birusaren eragina apalagoa izan zen barrualdean eta herri txikietan, non abstentzioa ohiko mailetan mantendu zen.
Lehen itzuliak ezusteko handiak ekarri zituen herri eta hiri handietan. Horrekin batera, euskal abertzaleak indartuta atera ziren hainbat herri garrantzitsutan, Hego Lapurdin bereziki: Urruñan, Ziburun, Biriatun eta Uztaritzen gailendu ziren. EH Bai koalizio abertzaleak emaitzak ospatu zituen, eta abertzaleen emaitza onak «tokian-tokian egindako lanaren uzta» direla uste duela esan zuen, baina «desegokitzat jo» zuten bozak mantendu izana, koronabirus pandemiaren hedapena dela eta.

Lehen itzulian, Baionan, Jean Rene Etxegarai atera zen garaile (Union des démocrates et indépendants); Miarritzen, Maider Aroztegi frantses errepublikarra (eskuinekoa); Angelun, berriz, Claude Olive frantses eskuineko orain arteko auzapeza. Maule-Lextarren, Louis Labadot izan zen garaile (Liste d'Union Citoyenne); Donibane-Garazin, Laurent Inchauspe (Donibane Bizi); Hendaian, Kotte Ezenarro (Hendaye Avec Vous); Azkainen, Jean-Louis Fournier (Denen Geroa); Ziburun, Eneko Aldana-Douat (Ziburu Bizi 2020); Uztaritzen, Bruno Karrere (Uztaritze Bai).

Lehenengo itzulian Ipar Euskal Herriko 142 herritan zerrenda irabazleak bozen %50 edo gehiago eskuratu zuen, eta ondorioz, hauteskunde legeak zehazten duenez, emaitza erabakita gelditu zen bigarren itzuliaren beharrik gabe. Beraz, herri horietan hautatutako hautetsiek maiatzaren 18an hartu zuten kargua eta herri kontseiluak osatu ziren. Gainontzeko 18 herrietan inork ez zuenez bozen erdia lortu, bigarren itzulia beharrezkoa zen kontseilua erabakitzeko, ekainaren 28ra atzeratu zena COVID-19 birusaren pandemia medio.

 Bigarren itzulia 
Euskal Herriko ondorengo 18 udalerritan izan zen bigarren itzulia ekainaren 28an: Aldude, Amendüze-Unaso, Azkaine, Baiona, Bidaxune, Bildoze-Onizepea, Bokale, Hendaia, Itsasu, Landibarre, Larraine, Maule-Lextarre, Miarritze, Senpere, Urketa, Urruña, Uztaritze eta Ziburu. Hasiera batean, bigarren itzulia martxoaren 22an izango zen, baina koronabirusaren izurriteak hiru hilabeteko parentesia behartu zuen bi itzulien artean. Azkenean, Frantziako Gobernuak maiatzaren 22an jakinarazi zuen bigarren itzuliaren data, eta hautagaitzak prefekturan erregistratzeko epea ekainaren 2raino luzatu zela jakinarazi zuen.

Lehenengo itzuliarekin alderatuz parte-hartzea emendatu bazen ere, abstentzio historikoa izan zen bigarren itzulikoa ere. Lapurdi kostaldeko hiri handietan batez ere abstentzioa %50etik gorakoa izan zen: %59,84 Angelun, %56,57 Baionan, %54 Miarritzen... Abstentzio handia mantentzeko arrazoi nagusitzat jo zen COVID-19 birusarekiko beldurra, baina politika instituzionalarekiko herritarren interes faltari ere bota zioten errua batzuk.

Udalerri askotan zerrenda anitzek bat egin zuten bigarren itzulirako, auzapezgoa lortzeko xedetan. Miarritzen, adibidez, Brice Morinen zerrenda abertzalea Guillaume Barucqen zerrenda ekologistarekin batu zen, baina bigarren postuan geratu ziren Maider Arrostegiren atzetik; eta Michel Veunac hiriko auzapez ohia erretiratu bazen ere, bere zerrendak Jean-Benoit Saint-Cricqen zerrendarekin bat egin zuen. Hendaian, abertzaleek eta Kotte Ezenarro PSko hautagaiak 2014ko aliantza errepikatu zuten, eta zerrenda komunista ere batu zitzaien. Horrela, bigarren itzulia aise irabazi eta gobernuan irautea lortu zuten sozialistek eta abertzaleek. Senperen ere, Dominique Idiart ezkertiarraren eta Jef Bederede abertzalearen zerrendak batu egin ziren, Pierre-Marie Nousbaum eskuindarrari auzapezgoa kentzea lortu zuten.

Zerrenda abertzaleek emaitza oso onak erdietsi zituzten bigarren itzulian, Hego Lapurdin batez ere, eta lehenengo itzulian irabazitako udalerriei (Hiriburu, Baigorri, etab.) beste lau batu zitzaizkien. Uztaritzen Bruno Karrerek auzapez karguari eutsi zion, 2014ko emaitzak hobetuz, eta Ziburun Eneko Aldanaren Ziburu Bizi 2020 zerrendak bigarrenaren bozen bikoitza baino gehiago lortu zuen. Urruñan, azken 30-50 urteetan eskuin frantsesak gobernatu ondoren, Filipe Aramendi abertzaleak irabazi zuen, eta abertzaleek kudeatutako 10.000 biztanletik gorako lehenengo udalerria bihurtu zen. Itsasun, lehenengo itzulian bigarren geratu ondoren, Mikel Hiribarren ELBko laborari ezagunak 15 bozeko alde estuarekin eskuratu zuen auzapezgoa. Emaitzez mintzo, EH Baik ondorengoa nabarmendu zuen: «Gaurko emaitzak, urteetan zehar, abertzaleek tokian toki egindako lanaren uzta dira. Urtez urte, abertzaleen emaitzak etengabe indartzen doaz lehen mailako indar politiko gisa kokatuz eta gure proiektua indartuz».

Baionan, bestalde, Jean Rene Etxegaraik auzapez kargua errepikatzea lortu zuen. Bigarren itzulirako aliantzak adosteko orduan, Baiona Berde eta Elkarkidea (BBE) zerrenda abertzale ekologistak Henri Etxeto sozialistarekin ez batzea erabaki zuen, Etxeto frantziar nazionalismo jakobinoaren figuratzat hartzen baitzuten eta Ipar Euskal Herriaren autonomiaren eta Elkargoaren kontrakoa baitzegoen; eta Mathieu Bergeren Bihar Baiona taldearekin batzea erabaki zuen. Hala ere, Berger Etxetoren zerrendarekin batu zenez, BBE zerrendak bigarren itzulira bakarrik ez aurkeztea erabaki zuen. BBEren barne zegoen Baionako EELV alderdiak Etxetorekin ez batzea «desastre totala» izan zela adierazi zuen, Etxegarairen alde egitea leporatu zien BBEko kide batzuei, eta Etxetoren alde bozkatzera deitu zuen agiri batean. Orduan, bi zerrenda bakarrik aurkeztu ziren: Etxegarairena eta Etxetorena. 2014an Etxegarai 26 bozen aldearekin gailendu zitzaion Etxetori, eta oraingoan ere emaitza estua espero bazen ere, 1.027ko aldea eskuratu zuen Etxegaraik.

 Euskal Hirigune Elkargoa 
Udal hauteskundeen bi itzuliak izan ondoren, udalerri bakoitzak Euskal Hirigune Elkargora bidaliko zituen ordezkariak hautatu behar zituen, eta ordezkari horiek Elkargoko lehendakaria aukeratu zuten uztailaren 17an. Hauteskundeen ondorengo egunetan, Alain Iriart (EH Bai) eta Jean Rene Etxegarai (UDI) Hiriburuko eta Baionako auzapezek lehendakaritzarako hautagaitza aurkeztu zezakeela zirudien. Izan ere, Iriartek jakinarazi zuenez, hautetsiak ikusten hasia zen lehendakaritzara begira, baina Iker Elizalde EH Baiko kideak EH Baik hautagaitza aurkezteko gogoeta egin behar zuela esan zuen. Azkenean, EH Baik uztailaren 9an egindako biltzar nagusian hautagaitzarik ez aurkeztea erabaki zuen koalizioak, EHBairen iritziz «baldintzak ez direlako beteak» hautagai abertzale bat aurkezteko, eta Jean Rene Etxegarairekin mintzatzea lehenetsi zuten.

Bestalde, Miarritze, Angelu eta Donibane Lohizuneko auzapez errepublikanoek ere hautagaitza propio bat aurkezteko aukera iragarri zuten arren, Etxegarairekin lehiatzeko hautagaitzarik ez zuten aurkeztu. Ondorioz, Elkargoko lehendakaria hautatzeko biltzarra heldu zenean, Jean Rene Etxegarairena izan zen hautagaitza bakarra, eta berriz ere lehendakari hautatu zuten, 232 hautetsietatik 148ren babesari esker. Hautagaitzarik aurkeztu ez zuten arren, beste hiru auzapezek ere lortu zituzten bozak: Alain Iriartek, 16 boz lortu zituen; Claude Olivek, bi boz; eta Claude Lougarotek, bat.

+ Lehendakaria hautatzeko bozketaHautagaitzaAlderdiaHerriaSostenguaBozak%Jean Rene EtxegaraiUDIBaiona148Alain Iriart *EH BaiHiriburu16Claude Olive *LRAngelu2Claude Lougarot *Ind.Gotaine-Irabarne1Zuriak65* Hautagaitzarik aurkeztu gabe

 Auzapezak 
Hurrengo taulan Ipar Euskal Herriko 1.000 biztanletik gorako udalerri guztiak ageri dira, eta herri bakoitzaren biztanleria, bozen aurreko auzapeza eta auzapez berria ikus daitezke.

 Udalerriak Biztanleria Aurreko auzapezaAlderdia Auzapez berriaAlderdia Ahetze Philippe Elizalde  DVD Philippe Elizalde  DVD Ahurti Robert Lataillade   Nathalie Martial Etxegorri   Aiherra Arnaud Gastambide  EH Bai Arnaud Gastambide  EH Bai Angelu Claude Olive  LR Claude Olive  LR Arbona Marie-Josèphe Mialocq   Marie-Josèphe Mialocq   Arrangoitze Philippe Etxeberria  DVD Philippe Etxeberria  DVD Azkaine Jean-Louis Fournier  Ind Jean-Louis Fournier  DVD Baigorri Jean-Michel Koskarat   EH Bai Jean-Michel Koskarat   EH Bai Baiona Jean Rene Etxegarai  UDI Jean Rene Etxegarai  UDI Bardoze Jean-Paul Diribarne    Maïder Behotegi   Basusarri Paul Baudry  Ind Paul Baudry  Ind Beskoitze Fabienne Ayensa   Fabienne Ayensa   Bidarte Emmanuel Alzuri  DVD Emmanuel Alzuri  DVD Bidaxune Michel Dallemane   DVD Jean-François Lasserre  DVD Biriatu Michel Hiriart   DVD Solange Demarcq-Egiguren   Bokale Francis Gonzalez  DVG  Francis Gonzalez  DVG  Donapaleu Jean-Jacques Loustaudaudine   DVD Charles Mazondo   Ind.+EH Bai Donibane Garazi Alphonse Idiart  DVD Laurent Intxauspe  DVD Donibane Lohizune Jean-François Irigoien  LR Jean-François Irigoien  LR Ezpeleta Jean-Marie Iputxa   Jean-Marie Iputxa   Getaria Marie-Pierre Burre-Cassou    Marie-Pierre Burre-Cassou    Hazparne Beñat Intxauspe  UDI Isabelle Pargade  Ind. HendaiaKotte Ezenarro  PSKotte Ezenarro  PS Hiriburu Alain Iriart  EH Bai Alain Iriart   EH Bai Itsasu Roger Gamoy  DVD Mikel Hiribarren  EH Bai Jatsu Alain Castaing    Marc Labeguerie  Ind. Kanbo Christian Deveze  DVC Christian Deveze  DVC Larresoro Jean-Michel Lamerens    Laurence Samanos   LehuntzePettan Guillemotonia DVGEH BaiDavid Hugla DVGEH Bai Maule-Lextarre Mixel Etxebest  DVD Louis Labadot  PCF Miarritze Michel Veunac  MoDem Maider Aroztegi  LR Milafranga Robert Dufourcq  DVG  Marc Saint-Esteven  DVG  Mugerre Roland Hirigoien  DVD Roland Hirigoien  DVD Sara Jean-Baptiste Laborde   Battit Laborde   Senpere Pierre-Marie Nousbaum  LR Dominique Idiart   DVG  Sohüta Christelle Mange    Maite Letxauregi   Urketa Barthélémy Bidegarai  DVD Raymond Darricarrere  DVD Urruña Odile de Coral  LR Philippe Aramendi  EH Bai Uztaritze Bruno Carrère  EH Bai Bruno Carrère  EH Bai Ziburu Guy Poulou  LR Eneko Aldana-Douat   EH Bai Zuraide Thierry Sansberro   Thierry Sansberro  

 1000 biztanletik gorako herrien emaitzak 
1000 biztanletik gorako herri guztien emaitzak batuz (41 herri guztira), Ipar Euskal Herri osoan zerrenda bakoitzak eskuratu zituzten emaitzak lor daitezke, gainerako herri guztietan (1000 biztanletik beherakoak) hautesleek ez baitute zerrenda bat aukeratzen, hauteskunde sistema dela-eta. Kontuan hartu behar da bigarren itzulia bakarrik 13 herritan izan zela, eta hori dela eta askoz jende gutxiagok bozkatu zuen. Beraz, hona hemen etiketa politikoen emaitzak Ipar Euskal Herrian:

<center>
ZerrendaLehen itzuliaBigarren itzuliaEserlekuakBozak%Bozak%Divers droite (DVD)23.24725,327.81915,0923932Abertzaleak (Aber.)17.64219,216.93713,3920514Divers/Etiketa gabe (SE)17.13618,669.69318,7129918Divers centre (DVC)12.38713,499.55718,457222Union de la Gauche (UG) a8.2548,998.27715,98399Divers gauche (DVG)5.1695,634.4478,597710Union de la Droite (UD) b3.2973,595.0699,793910Frantziako Alderdi Sozialista (PS)1.7171,87--00Mugimendu Demokrata (MoDem)1.0881,18--00Frantzia Intsumisoa (FI)7510,82--10Frantzia Altxatuta (DLF)6790,74--00Frantziako Alderdi Komunista (PCF)3270,36--00Ezker iraultzailea (EXG)1330,14--00Erroldatuak204.011100105.062100Abstentzioak107.95552,9251.69849,21Parte-hartzea96.05647,0853.36450,79Zuriak eta baliogabeak4.2294,401.5652,93Baliodunak91.82795,6051.79997,07
<small>a PS eta PCF barne dauzkaten koalizioei emandako izena.b LR eta UDI barne dauzkaten koalizioei emandako izena.</small>
</center>

+ Lehen itzulia %19,2 %17,8 %18,7 %44,3
+ Bigarren itzulia %13,4 %24,6 %18,7 %43,3 Ezker abertzalea Frantziar ezkerra  Frantziar eskuina

Ondoren Ipar Euskal Herriko 1000 biztanletik gorako herri bakoitzeko emaitzak ikus daitezke. Bertan zerrenda bakoitzak lortutako boz kopurua, ehunekoa, herriko etxeko hautetsiak eta Elkargoko ordezkariak ageri dira. Herri guzti hauek 1000 biztanle baino gehiago dauzkatenez, zerrenda itxiak aurkezten dira bozetara.

 Ahetze 
+ Ahetzeko 2020ko herri bozen emaitzakZerrendaburuaZerrendaLehen itzuliaEserlekuakBozak%Philippe Elizalde *DVD55062,8161Santiago KapendegiAbertzalea32637,230Erroldatuak1 601100Abstentzioak69843,59Parte-hartzea90359,41Zuriak eta baliogabeak272,99Baliodunak87697,01* Aurreko auzapezaren zerrenda

 Ahurti 
+ Ahurtiko 2020ko herri bozen emaitzakZerrendaburuaZerrendaLehen itzuliaEserlekuakBozak%Nathalie Martial EtxegorriIndependentea583100,00191Erroldatuak1 720100Abstentzioak104460,70Parte-hartzea67639,30Zuriak eta baliogabeak9313,76Baliodunak58386,24

 Aiherra 
+ Aiherrako 2020ko herri bozen emaitzakZerrendaburuaZerrendaLehen itzuliaEserlekuakBozak%Arnaud Gastambide *Abertzalea424100151Erroldatuak840100Abstentzioak348	41,43Parte-hartzea49258,57Zuriak eta baliogabeak6813,82Baliodunak42486,18* Aurreko auzapezaren zerrenda

 Angelu 
+ Angeluko 2020ko herri bozen emaitzakZerrendaburuaZerrendaLehen itzuliaEserlekuakBozak%Claude Olive *LR-MoDem-UDI-LREM8 07867,223315Sandrine Derville PS-PCF-EELV3 18826,5252Jean-Baptiste Mortalena FI7516,2410Erroldatuak31 097100Abstentzioak18 60959,84Parte-hartzea12 48840,16Zuriak eta baliogabeak4713,78Baliodunak12 01796,23* Aurreko auzapezaren zerrenda

 Arbona 
2020ko herriko bozak Arbonan egin zirenean, Marie-Josèphe Mialocq herriko auzapezak Beñat Arla haren aurkari bakarraren zerrendak lortutako botoak baliogabetzat jo zituen, Zigor Goieaskoetxea zerrendakidearen "espainiar" nazionalitatea zehaztu gabe zegoelako boto paperetan. Arlaren zerrendakoek helegitea jarri zioten erabaki horri, eta urte bateko justizia prozeduraren ondotik Frantziako Estatu Kontseiluak 2020eko bozak bertan behera uztea erabaki zuen 2021eko maiatzean, «bozkaren zintzotasuna faltsutua» izan zelako. Ondorioz, hauteskundeak 2021eko uztailaren 18an errepikatu ziren.

+ 2020ko emaitza BALIOGABETUAKZerrendaburuaZerrendaLehen itzuliaEserlekuakBozak%Marie-Josèphe Mialocq *Independentea530100,00191Beñat ArlaAbertzalea00,0000Erroldatuak1 718100Abstentzioak72141,97Parte-hartzea99758,03Zuriak eta baliogabeak46746,84Baliodunak53053,16* Aurreko auzapezaren zerrenda

+ Arbonako 2021eko herri bozen emaitzakZerrendaburuaZerrendaLehen itzuliaEserlekuakBozak%Marie-Josèphe Mialocq *Independentea70453,95151Beñat ArlaAbertzalea60146,0540Erroldatuak1 718100Abstentzioak37121,59Parte-hartzea1 34778,41Zuriak eta baliogabeak423,12Baliodunak1 30596,88* Aurreko auzapezaren zerrenda

 Arrangoitze 
+ Arrangoitzeko 2020ko herri bozen emaitzakZerrendaburuaZerrendaLehen itzuliaEserlekuakBozak%Philippe Echeverria *DVD111975,96211Stephane PetitDVG35424,0320Erroldatuak2 829100Abstentzioak1 30546,13Parte-hartzea1 52453,87Zuriak eta baliogabeak513,35Baliodunak1 47396,65* Aurreko auzapezaren zerrenda

 Azkaine 
+ Azkaineko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Jean-Louis Fournier *DVD64129,0783037,15191Benedicte LuberriagaDVC42619,3147321,1730Gorka TabernaAbertzalea41718,9154324,3030Pierre ClausellIndependentea38817,5938817,3620Jean-Louis Laduche Independentea33315,10Erroldatuak3 6781003 678100Abstentzioak1 43238,931 37437,36Parte-hartzea2 24661,072 30462,64Zuriak eta baliogabeak411,82703,04‬Baliodunak2 20598,172 23496,96* Aurreko auzapezaren zerrenda

 Baigorri 
+ Baigorriko 2020ko herri bozen emaitzakZerrendaburuaZerrendaLehen itzuliaEserlekuakBozak%Jean-Michel Koskarat *Abertzalea538100,00151Erroldatuak1 325100Abstentzioak64748,83Parte-hartzea67851,17Zuriak eta baliogabeak14020,65Baliodunak53879,35* Aurreko auzapezaren zerrenda

 Baiona 
+ Baionako 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Jean Rene Etxegarai *DVC4 90940,337 25253,813517Henri EtxetoPS-PCF3 62329,766 22546,18105Mathieu BergeDVG1 36411,20Jean Claude IriartAbertzaleak-EELV1 59713,12Pascal LesellierDLF6795,57Erroldatuak32 13810032 161100Abstentzioak19 67261,2118 19556,57Parte-hartzea12 46638,7913 96643,43Zuriak eta baliogabeak2942,36489‬3,51‬Baliodunak12 17297,6413 47796,50* Aurreko auzapezaren zerrenda

 Bardoze 
+ Bardozeko 2020ko herri bozen emaitzakZerrendaburuaZerrendaLehen itzuliaEserlekuakBozak%Maider BehotegiInd.614100,00191Erroldatuak1 339100Abstentzioak59444,36Parte-hartzea74555,64Zuriak eta baliogabeak13117,59Baliodunak61482,42

 Basusarri 
+ Basusarriko 2020ko herri bozen emaitzakZerrendaburuaZerrendaLehen itzuliaEserlekuakBozak%Paul Baudry *Independentea823100,00231Erroldatuak2 442100Abstentzioak1 53963,02Parte-hartzea90336,98Zuriak eta baliogabeak808,86Baliodunak82391,14* Aurreko auzapezaren zerrenda

 Beskoitze 

2023ko abenduaren 18ko herriko kontseiluan, herriko ikastolaren lurrak erabiltzeko baimenik gabe utzi zuten Seaska. Ikastolarentzako eraikin berri bat egiteko proiektua aurkeztu zuen Seaskak, baina Fabienne Aiensa buru zuen hautetsi taldeak eraikitzeko baimena ukatu zion, eta ikastola lursailik gabe utzi zuen. Tirabira askoren ondoren, hautetsien gehiengoak auzapezaren nahien aurka egin zuen eta lursaila erabiltzeko baimena luzatu zioten Seaskari. Ondorioz, Aiensa gutxiengoan gelditu zen herri kontseiluan, eta dimisioa aurkeztu zuen 2024ko martxoan, herri hauteskunde berriak eraginez, 2024ko ekainaren 23.

Hauteskunde berrietan hiru zerrenda aurkeztu ziren: Aiensaren zerrendaren jarraipen gisa aurkeztutako Fabienne Etxegarai auzapezordearen zerrenda, Pascal Jocou hautetsi ohiak zuzendutakoa, eta Haritza Camblong ikastolako gurasoarena. Etxegarai auzapezordea kritiko agertu zen Aiensa auzapez ohiaren jarrerarekiko, baina baita ere ikastolako gurasoekiko, gatazkaren bi aldeak berdinduz. Halere, haren zerrendako kide guztiek ikastolari hitzarmena luzatzearen alde bozkatu zuten martxoko bilkuran. Pascal Jocou, bestalde, herriko hautetsi izandakoa zen, Pierre Diratxeten eta Aiensaren lehen agintaldian, baina 2019an dimisioa eman zuen Aiensarekin «lan harreman biziki zailak» argudiatuta. Jocouk ikastolako gurasoak integratu zituen zerrendan. Azkenik, Haritza Camblong ikastolako gurasoa da, eta zerrenda abertzalea osatu zuen hauteskundeetarako, baina lehen itzulian hirugarren izan ondoren, bigarrenerako haren hautagaitza erretiratu zuen.

+ Bezkoitzeko 2020ko herri bozen emaitzakZerrendaburuaZerrendaLehen itzuliaEserlekuakBozak%Fabienne Ayensa *Independentea755 100,00231Erroldatuak2 147100Abstentzioak1 23257,38Parte-hartzea91542,62Zuriak eta baliogabeak16017,49Baliodunak75582,51* Aurreko auzapezaren zerrenda

+ Bezkoitzeko 2024ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Pascal JocouIndependentea57537,2783655,59181Fabienne EtxegaraiIndependentea53934,9366844,4150Haritza CamblongekAbertzalea42927,8Erroldatuak2 2751002 275100Abstentzioak69730,6468229,98Parte-hartzea1 57869,361 59370,02Zuriak eta baliogabeak352,22895,59Baliodunak1 54397,78150494,41

 Bidarte 
+ Bidarteko 2020ko herri bozen emaitzakZerrendaburuaZerrendaLehen itzuliaEserlekuakBozak%Emmanuel Alzuri *DVD1 54065,72252Michel LamarqueIndependentea40217,1520Isabelle CharrittonAbertzalea40117,1120Erroldatuak5 491100Abstentzioak3 11156,66Parte-hartzea2 38043,34Zuriak eta baliogabeak371,56Baliodunak2 34398,45* Aurreko auzapezaren zerrenda

 Bidaxune 
+ Bidaxuneko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Jean-François LasserreDVD32846,5236252,92121Laurent LucmaretInd.23833,7518927,6320Véronique RobertInd.13919,7113319,4410Erroldatuak1 0581001 060100Abstentzioak32931,1035233,21Parte-hartzea72968,9070866,79Zuriak eta baliogabeak243,29243,39‬Baliodunak70596,7168496,61

 Biriatu 
+ Biriatuko 2020ko herri bozen emaitzakZerrendaburuaZerrendaLehen itzuliaEserlekuakBozak%Solange Demarcq-EgigurenAbertzalea30950,49121Michel Hiriart *DVD30349,5030Erroldatuak889100Abstentzioak26730,03Parte-hartzea62269,97Zuriak eta baliogabeak101,61Baliodunak61298,39* Aurreko auzapezaren zerrenda

 Bokale 
+ Bokaleko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Francis Gonzalez *DVG1 05741,091 35951,03222Dominique LavignePS-PCF82832,191 30448,9671Marie-Ange ThebaudDVG68726,71Erroldatuak5 8291005 823100Abstentzioak3 17954,543 09453,13Parte-hartzea2 65045,462 72946,87Zuriak eta baliogabeak782,94662,42Baliodunak2 57297,06 2 66397,58* Aurreko auzapezaren zerrenda

 Donapaleu 
+ Donapaleuko 2020ko herri bozen emaitzakZerrendaburuaZerrendaLehen itzuliaEserlekuakBozak%Charles MazondoInd.+Abertzaleak54463,25161Barthelemy AgerreDVD31636,7430Erroldatuak1 191100Abstentzioak31026,03Parte-hartzea88173,97Zuriak eta baliogabeak212,38Baliodunak86097,62

 Donibane Garazi 
+ Donibane Garaziko 2020ko herri bozen emaitzakZerrendaburuaZerrendaLehen itzuliaEserlekuakBozak%Laurent IntxauspeDVD42555,19151Xabi LarreAbertzalea34544,8040Erroldatuak1 070100Abstentzioak26624,86Parte-hartzea80475,14Zuriak eta baliogabeak344,23Baliodunak77095,77

 Donibane Lohizune 
+ Donibane Lohizuneko 2020ko herri bozen emaitzakZerrendaburuaZerrendaLehen itzuliaEserlekuakBozak%Jean-François IrigoienDVD2 68650,54 255Manuel de Lara DVC1 26723,8441Paxkal Lafitte Abertzalea1 22823,104 0Jacqueline Uhart EXG133 2,5000Erroldatuak11 110100Abstentzioak5 64550,81Parte-hartzea5 46549,19Zuriak eta baliogabeak1512,76Baliodunak5 314 97,24

 Ezpeleta 
+ Ezpeletako 2020ko herri bozen emaitzakZerrendaburuaZerrendaLehen itzuliaEserlekuakBozak%Jean-Marie Iputcha *Independentea711 64,51161Yannick JauregiAbertzalea39135,4830Erroldatuak1 725100Abstentzioak59134,26Parte-hartzea1 13465,74 Zuriak eta baliogabeak321,82Baliodunak1 10297,18* Aurreko auzapezaren zerrenda

 Getaria 
+ Getariako 2020ko herri bozen emaitzakZerrendaburuaZerrendaLehen itzuliaEserlekuakBozak%Marie-Pierre Burre-Cassou *LR-UDI49459,30121Dominique FerreroInd.33940,6930Erroldatuak1 289100Abstentzioak44334,37Parte-hartzea84665,63Zuriak eta baliogabeak131,53Baliodunak83398,46* Aurreko auzapezaren zerrenda

 Hazparne 
+ Hazparneko 2020ko herri bozen emaitzakZerrendaburuaZerrendaLehen itzuliaEserlekuakBozak%Isabelle PargadeInd.1 805 54,56232Beñat Intxauspe * DVC1 17635,5551Kristian Etcheto Abertzalea3279,8810Erroldatuak5 368100Abstentzioak2 00037,26Parte-hartzea3 36862,74Zuriak eta baliogabeak601,78Baliodunak3 30898,22* Aurreko auzapezaren zerrenda

 Hendaia 
+ Hendaiako 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Kotte Ezenarro *PS1 71741,082 38755,10266Laetitia NavarronAbertzalea768 18,37Laurent TariolPCF327 7,82Pascal DestruhautIndependentea1 36732,711 94544,8971Erroldatuak9 5551009 554100Abstentzioak5 25454,995 06052,96Parte-hartzea4 30145,014 49447,04Zuriak eta baliogabeak1222,84162‬3,61‬Baliodunak4 17997,164 33296,40* Aurreko auzapezaren zerrenda

 Hiriburu 
+ Hiriburuko 2020ko herri bozen emaitzakZerrendaburuaZerrendaLehen itzuliaEserlekuakBozak%Alain Iriart *Abertzalea1 436100,00 272Erroldatuak4 119100Abstentzioak2 53361,50 Parte-hartzea1 58638,50Zuriak eta baliogabeak1509,46 Baliodunak1 43690,54 * Aurreko auzapezaren zerrenda

 Itsasu 
+ Itsasuko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Jean-Paul Iturburua DVD45337,9750441,0040Mikel HiribarrenAbertzalea41034,3651942,22141Louis UstarrozIndependentea330 27,6620616,7610Erroldatuak1 7801001 777100Abstentzioak56331,6351528,98Parte-hartzea1 21768,37 1 26271,02Zuriak eta baliogabeak241,98332,61Baliodunak1 19398,031 22997,39

 Jatsu 
+ Jatsuko 2020ko herri bozen emaitzakZerrendaburuaZerrendaLehen itzuliaEserlekuakBozak%Marc LabeguerieInd.403100,00151Erroldatuak895100Abstentzioak44049,16Parte-hartzea45550,84Zuriak eta baliogabeak5211,43Baliodunak40388,57

 Kanbo 
+ Kanboko 2020ko herri bozen emaitzakZerrendaburuaZerrendaLehen itzuliaEserlekuakBozak%Christian DevezeDVC1 16253,03222Argitxu Hiriart-urrutiAbertzalea1 02946,9670Erroldatuak4 759100Abstentzioak2 48552,22Parte-hartzea2 27447,78Zuriak eta baliogabeak833,65Baliodunak2 19196,35

 Larresoro 
+ Larresoroko 2020ko herri bozen emaitzakZerrendaburuaZerrendaLehen itzuliaEserlekuakBozak%Laurence SamanosInd.68666,60161Philippe GoietxeAbertzalea34433,3930Erroldatuak1 540100Abstentzioak48431,43Parte-hartzea1 05668,57Zuriak eta baliogabeak262,46Baliodunak1 03097,54

 Lehuntze 
+ Lehuntzeko 2020ko herri bozen emaitzakZerrendaburuaZerrendaLehen itzuliaEserlekuakBozak%David HuglaDVG, Abertzalea63564,07161Jean-François SausséIndependentea35635,9230Erroldatuak1 987100Abstentzioak94647,61Parte-hartzea1 04152,39Zuriak eta baliogabeak504,81Baliodunak99195,20

 Maule-Lextarre 
+ Maule-Lextarreko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Louis Labadot PS-PCF-EELV61537,6174840,34 	171Mixel Etxebest * DVD54733,4570938,2440Beñat ElkegaraiAbertzalea47328,9239721,4120Erroldatuak2 3101002 313100Abstentzioak63227,3641017,73Parte-hartzea1 678 72,641 90382,27Zuriak eta baliogabeak432,56492,58Baliodunak1 63597,441 85497,43* Aurreko auzapezaren zerrenda

 Miarritze 
+ Miarritzeko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Maider AroztegiLR-UDI2 80331,465 06950,22279Guillaume Barucq DVC1 44516,222 65426,2951Brice MorinAbertzaleak-EELV1 09912,33Nathalie MotschDVC1 26814,231 48814,7421Michel Veunac *MoDem1 08812,218828,7310Jean-Benoît Saint-CricqDVD94310,58Karim GuerdaneDVG2612,93Erroldatuak22 55910022 510100Abstentzioak13 40759,4312 15654,00Parte-hartzea9 15240,5710 35446,00Zuriak eta baliogabeak2452,682612,52Baliodunak8 90797,3210 09397,48* Aurreko auzapezaren zerrenda

 Milafranga 
+ Milafrangako 2020ko herri bozen emaitzakZerrendaburuaZerrendaLehen itzuliaEserlekuakBozak%Marc Saint-EstevenDVG876100,00 231Erroldatuak2 242100Abstentzioak1 25656,02Parte-hartzea98643,98Zuriak eta baliogabeak11011,16Baliodunak87688,84

 Mugerre 
+ Mugerreko 2020ko herri bozen emaitzakZerrendaburuaZerrendaLehen itzuliaEserlekuakBozak%Roland Hirigoien * DVD1 521 100,00292Erroldatuak4 192100Abstentzioak2 52160,14Parte-hartzea1 67139,86Zuriak eta baliogabeak1508,98Baliodunak1 52191,02* Aurreko auzapezaren zerrenda

 Sara 
+ Sarako 2020ko herri bozen emaitzakZerrendaburuaZerrendaLehen itzuliaEserlekuakBozak%Battit LabordeIndependentea96973,24 201Ellande AlfaroAbertzalea35426,7530Erroldatuak2 080100Abstentzioak71934,57Parte-hartzea1 36165,43Zuriak eta baliogabeak382,79Baliodunak1 323 97,21

 Senpere 
+ Senpereko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Pierre-Marie Nousbaum *DVD1 19242,011 58948,6971Dominique IdiartDVG1 17141,271 67451,30 	222Jef Bederede Abertzalea47416,70Erroldatuak5 1131005 119100Abstentzioak2 21943,401 76534,48Parte-hartzea2 89456,603 35465,52Zuriak eta baliogabeak571,97 912,71Baliodunak2 83798,033 26397,29* Aurreko auzapezaren zerrenda

2020ko hauteskundeetan Dominique Idiarten zerrendak irabazi zuen, bigarren itzulirako abertzaleekin elkartu ondoren, baina legealdian zehar tentsioak izan ziren haren taldean, eta ondorioz bost hautetsik kargua utzi zuten 2022an. Dimisio horien ondoren, ezker abertzalearen taldeak ere gehiengoa utzi zuen, eta oposizioko beste zazpi hautetsik dimisioa aurkeztu zuten ere. Ondorioz, hauteskunde berriak antolatu behar izan zituzten 2023ko otsailean. Hauteskunde berri horietan, Idiart auzapeza hirugarren postuan geratu zen, eta Bernard Elhorga zentru-eskuineko hautagaia gailendu zen 100 botoen aldearekin.

+ Senpereko 2023ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Bernard ElhorgaDVD1 11536,131 33338,61212Christophe Jauregi Abertzalea1 08034,991 23335,7251Dominique Idiart *DVG89128,8788625,6730Erroldatuak5 5411005 541100Abstentzioak2 36042,592 02436,53Parte-hartzea3 18157,413 51763,47Zuriak eta baliogabeak963,02 651,85Baliodunak3 08697,013 45298,15* Aurreko auzapezaren zerrenda

 Sohüta 
+ Sohütako 2020ko herri bozen emaitzakZerrendaburuaZerrendaLehen itzuliaEserlekuakBozak%Maite LetxauregiInd.424100,00151Erroldatuak854100Abstentzioak34740,63Parte-hartzea50759,37Zuriak eta baliogabeak8316,37Baliodunak42483,63

 Urketa 
+ Urketako 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Raymond DarricarrereDVD46541,5953445,75141Gilles Sallaberry Independentea32829,33 34929,9030Laurent Ianzi Independentea32529,0628424,3320Erroldatuak2 0221002 032100Abstentzioak84741,8983040,85Parte-hartzea1 17558,111 20259,15Zuriak eta baliogabeak574,85352,92‬Baliodunak1 11895,151 16797,09

 Urruña 
+ Urruñako 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Philippe AramendiAbertzaleak-EELV1 66840,832 17545,90253Francis GavilanDVD1 217 29,791 32427,9441Sebastien EtxebarneIndependentea1 20029,37123926,1540Erroldatuak7 9581007 952100Abstentzioak3 74347,033 10739,07Parte-hartzea4 21552,974 84560,93Zuriak eta baliogabeak1303,081072,21Baliodunak4 08596,92 4 73897,79

 Uztaritze 
+ Uztaritzeko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Bruno Carrere *Abertzalea1 309 45,23 1 39951,20 222Jean-Claude Saint-Jean Independentea649 22,4263223,1330Bruno Jean Marie Cendres DVG570 19,69 70125,6541Dominique Lesbats DVC366 12,64  Erroldatuak5 2051005 209100Abstentzioak2 228 42,802 40246,11Parte-hartzea2 97757,20 2 80753,89Zuriak eta baliogabeak832,79752,67‬Baliodunak2 89497,212 73297,33* Aurreko auzapezaren zerrenda

 Ziburu 
+ Ziburuko 2020ko herri bozen emaitzakZerrendaburuaZerrendaLehen itzuliaBigarren itzuliaEserlekuakBozak%Bozak%Eneko Aldana-DouatAbertzaleak-EELV-PS1 340 44,661 90457,12242Isabelle Dubarbier-GorostidiDVD51517,1670421,1230Henri HirigoienberriDVD40813,6038111,4310Joseph AranburuIndependentea369 12,30Dominique DuguetDVC36812,26 34410,3210Erroldatuak5 8811005 874100Abstentzioak2 79047,442 43841,50Parte-hartzea3 09152,563 43658,50Zuriak eta baliogabeak91 2,941032,99Baliodunak3 00097,06 3 33397,00

 Zuraide 
+ Zuraideko 2020ko herri bozen emaitzakZerrendaburuaZerrendaLehen itzuliaEserlekuakBozak%Thierry Sansberro *Ind.355100,00151Erroldatuak1 066100Abstentzioak55952,44Parte-hartzea50747,56Zuriak eta baliogabeak15229,98Baliodunak35570,02* Aurreko auzapezaren zerrenda

 Erreferentziak 

 Kanpo estekak 

Kategoria:Ipar Euskal Herriko hauteskundeak